ಆರ್ ಶ್ರೀಲೇಖಾ

ಆರ್. ಶ್ರೀಲೇಖಾ (ಜನನ ೨೫ ಡಿಸೆಂಬರ್ ೧೯೬೦) ಭಾರತೀಯ ಪೊಲೀಸ್ ಸೇವೆಡ್ (ಐಪಿಎಸ್) ಒರಿ ಭಾರತೀಯ ನಿವೃತ್ತ ಪೊಲೀಸ್ ಅಧಿಕಾರಿ, ಆರ್ ಕೇರಳೊಡ್ದ್ ಸುರುತ ಮಹಿಳಾ ಐಪಿಎಸ್ ಅಧಿಕಾರಿ ಬೊಕ್ಕ ಸುರುತ ಮಹಿಳಾ ಪೊಲೀಸ್ ಮಹಾನಿರ್ದೇಶಕೆರ್ (ಡಿಜಿಪಿ). ಅಗ್ನಿಶಾಮಕ ಬೊಕ್ಕ ರಕ್ಷಣಾ ಸೇವೆಲು, ನಾಗರಿಕ ರಕ್ಷಣೆ, ಬೊಕ್ಕ ಹೋಮ್ ಗಾರ್ಡ್ಸ್ ದ ಮಹಾನಿರ್ದೇಶಕೆರಾದ್ ಸೇವೆಡ್ದ್ ನಿವೃತ್ತರಾಯೆರ್. ತಿರುವನಂತಪುರ ಪುರಸಭೆದ ಶಾಸ್ತಾಮಂಗಲಂ ವಾರ್ಡ್ ದ ಪ್ರಸ್ತುತ ಕೌನ್ಸಿಲರ್ ಆದ್ ಉಲ್ಲೆರ್.

ಶ್ರೀಲೇಖಾ ಒರಿ ಲೇಖಕಿ ಆದ್ ಇತ್ತೆ ಒಂಜಿ ಯಶಸ್ವಿ ಯೂಟ್ಯೂಬ್ ಚಾನೆಲ್ ನ್ ನಡಪಾವೊಂದುಲ್ಲೆರ್- “ಸಸ್ನೇಹಂ ಶ್ರೀಲೇಖಾ” (ಪ್ರೀತಿಡ್, ಶ್ರೀಲೇಖಾ) ಒರಿ ಪೊಲೀಸ್ ಅಧಿಕಾರಿಯಾದ್ ತನ್ನ ಅನುಭವೊಲೆನ್ ಪಾಡುನ ನಿಟ್ಟಿಡ್. ಕೇರಳೊಡು ಸಾರ್ವಜನಿಕ ಕ್ಷೇತ್ರೊದ ಸಂಸ್ಥೆಲೆನ ವ್ಯವಸ್ಥಾಪಕ ನಿರ್ದೇಶಕೆರಾದ್ ಲಾ ಸೇವೆ ಸಲ್ಲಿಸಯೆರ್. ಸಿಬಿಐಡ್ ಇತ್ತಿನ ಕಾಲೊಡು 'ದಾಳಿ ಶ್ರೀಲೇಖಾ' ಪನ್ಪಿನ ಅಡ್ಡನಾಮೊನು ಗಳಸೊಂಡೆರ್.

## ಸುರುತ ಜೀವನ ಬೊಕ್ಕ ಕುಟುಂಬ
ಶ್ರೀಲೇಖಾ 1960 ರ ಕ್ರಿಸ್ಮಸ್ ದಿನ ಕೇರಳದ ತಿರುವನಂತಪುರಂ ಡ್ ಪ್ರೊ. ಎನ್. ವೇಲಾಯುಧನ್ ನಾಯರ್ ಬೊಕ್ಕ ಬಿ. ರಾಧಮ್ಮೆರೆನ ಮಗೆ ಆದ್ ಪುಟ್ಟುವೆರ್. ಅಲೆನ ಅಪ್ಪೆ ರಡ್ಡನೆ ವಿಶ್ವ ಯುದ್ಧೊಡು ಮಿತ್ರರಾಷ್ಟ್ರೊಲೆನ ಸೈನ್ಯೊಗು ಭಾರತೀಯ ಸೈನ್ಯೊಡು ಸೈನಿಕೆರಾದ್ ಲಡಾಯಿ ಮಲ್ತೆರ್. ಶ್ರೀಲೇಖಾ ತಿರುವನಂತಪುರದ ಮೆಡಿಕಲ್ ಕಾಲೇಜ್ ಆಸ್ಪತ್ರೆಡ್ ಶಿಶು ಶಸ್ತ್ರಚಿಕಿತ್ಸೆದ ಪ್ರಾಧ್ಯಾಪಕೆರ್ ಆಯಿನ ಡಾ. ಸೇತುನಾಥ್ ನ್ ಮದಿಮೆ ಆಯೆರ್. ದಂಪತಿಲೆಗ್ ಗೋಕುಲ್ ಪನ್ಪಿನ ಒರಿ ಮಗೆ ಉಲ್ಲೆರ್. 

## ಕಲ್ಪಾಟಿಗೆ
ಶ್ರೀಲೇಖಾ ತಿರುವನಂತಪುರದ ಕಾಟನ್ ಹಿಲ್ ದ ಬಾಲೆಲೆಗ್ ಸರ್ಕಾರಿ ಉನ್ನತ ಮಾಧ್ಯಮಿಕ ಶಾಲೆಡ್ ಶಾಲೆನ್ ಮುಗಿತ್ ದ್ ಅಲ್ಪ ಸಂಗೀತ, ನಾಟಕ, ಎನ್ ಸಿ ಸಿ ಬೊಕ್ಕ ಎನ್ ಎಸ್ ಎಸ್ ದಂಚಿನ ಬೇತೆ ಬೇತೆ ಚಟುವಟಿಕೆಲೆಡ್ ತೊಡಗಿನಕುಲು. ಬೊಕ್ಕ ತಿರುವನಂತಪುರದ ಮಹಿಳಾ ಸರ್ಕಾರಿ ಕಾಲೇಜಿಡ್ ಇಂಗ್ಲಿಷ್ ಸಾಹಿತ್ಯೊಡು ಸ್ನಾತಕೋತ್ತರ ಪದವಿನ್ ಮುಗಿಪಾಯೆರ್. ಅಯಿಡ್ದ್ ಬೊಕ್ಕ ಕೇರಳ ವಿಶ್ವವಿದ್ಯಾಲಯೊದ ಇಂಗ್ಲಿಷ್ ಸಂಸ್ಥೆಡ್ ಸ್ನಾತಕೋತ್ತರ ಪದವಿ ಮಲ್ತೆರ್. ೨೦೦೫ಡ್, ಸೇವೆಡ್ ಉಪ್ಪುನಗ, ಆರ್ ಐಗ್ನೋಡ್ದ್ ಮಾನವ ಸಂಪನ್ಮೂಲ ನಿರ್ವಹಣೆಡ್ ಎಂಬಿಎ ಮಲ್ತೆರ್. ಯುನೈಟೆಡ್ ಕಿಂಗ್ ಡಮ್ ಸರ್ಕಾರೊಡ್ದ್ ಪ್ರತಿಷ್ಠಿತ ಚೆವೆನಿಂಗ್ ಫೆಲೋಶಿಪ್ ನ್ ಆರ್ ಗೆಂದಿಯೆರ್ ಬೊಕ್ಕ ಸೆಪ್ಟೆಂಬರ್ ಡ್ದ್ ಡಿಸೆಂಬರ್ ೨೦೧೫ ಮುಟ್ಟ ಲಂಡನ್ ದ ಕಿಂಗ್ಸ್ ಕಾಲೇಜ್, ಸೈನ್ಸ್ ಪೋ ಪ್ಯಾರಿಸ್, ಎಡಿನ್ಬರ್ಗ್ ವಿಶ್ವವಿದ್ಯಾಲಯ, ಜಿನೀವಾ ಬೊಕ್ಕ ಆಕ್ಸ್ ಫರ್ಡ್ ಡ್ ಯುನೈಟೆಡ್ ನೇಷನ್ಸ್ ಕಚೇರಿಲೆಡ್ ಫೆಲೋಶಿಪ್ ಅಧ್ಯಯನೊಲೆನ್ ಮಲ್ತೆರ್. ಲಂಡನ್ ಬಿಸಿನೆಸ್ ಸ್ಕೂಲ್ ಬೊಕ್ಕ ಮೆಟ್ರೊಪಾಲಿಟನ್ ಪೊಲೀಸ್ (ಸ್ಕಾಟ್ಲೆಂಡ್ ಯಾರ್ಡ್) ಡ್ 2013ಡ್ ಮಿಡ್-ಕ್ಯಾರಿಯರ್ ಟ್ರೇನಿಂಗ್ ಪ್ರೋಗ್ರಾಮ್ ಗ್ ಲಾ ಪಾಲ್ ಪಡೆಯೆರ್.

## ಸುರುತ ವೃತ್ತಿಜೀವನ
ಪೊಲೀಸ್ ಸೇವೆಗ್ ಸೇರುನ ದುಂಬು, ಶ್ರೀಲೇಖಾ, ಶ್ರೀ ವಿದ್ಯಾಧಿರಾಜ ಕಾಲೇಜಿಡ್ ಉಪನ್ಯಾಸಕೆರಾದ್ ಬೇಲೆ ಮಲ್ತೆರ್. ಆರ್ ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾಡ್ ಗ್ರೇಡ್ ಬಿ ಅಧಿಕಾರಿಯಾದ್ ಬೇಲೆ ಮಲ್ತೆರ್ ಬೊಕ್ಕ ಮುಂಬೈಡ್ ಸ್ಟ್ಯಾಟಿಸ್ಟಿಕಲ್ ಆಫೀಸರ್ ಆದ್ ನೇಮಕ ಆಯೆರ್.

ಭಾರತೀಯ ಪೊಲೀಸ್ ಸೇವೆ ಜನವರಿ ೧೯೮೭ಡ್ ೨೬ ವರ್ಸೊದ ಪ್ರಾಯೊಡು ಶ್ರೀಲೇಖಾ ಕೇರಳ ಕ್ಯಾಡರ್ ಡ್ ಸುರುತ ಪೊಣ್ಣು ಐಪಿಎಸ್ ಅಧಿಕಾರಿ ಆಯೆರ್. ಪೊಲೀಸ್ ಸೇವೆಗ್ ಸೇರ್ನ ಬೊಕ್ಕ, ಆರ್ 3 ಜಿಲ್ಲೆಲೆಡ್, ಅಲಪ್ಪುಝಾ, ಪಠಾನಂತಿತ್ತಾಂಡ್ ಬೊಕ್ಕ ತ್ರಿಶೂರುಡ್ ಜಿಲ್ಲಾ ಪೊಲೀಸ್ ಅಧೀಕ್ಷಕೆರಾದ್ ಸೇವೆ ಮಲ್ತೆರ್. ಶ್ರೀಲೇಖಾ ಕೇರಳೊಡು ಪೊಲೀಸ್ ಅಧೀಕ್ಷಕೆರ್ ಆದ್ ಬೊಕ್ಕ ನ್ಯೂ ದೆಹಲಿಡ್ ಡಿಐಜಿ ಆದ್ 4 ವರ್ಸೊ ಸೆಂಟ್ರಲ್ ಬ್ಯೂರೋ ಆಫ್ ಇನ್ವೆಸ್ಟಿಗೇಶನ್ ಡ್ ಬೇಲೆ ಮಲ್ತೆರ್. ಆರ್ ಎರ್ನಾಕುಲಂ ಶ್ರೇಣಿದ ಡೆಪ್ಯುಟಿ ಇನ್ಸ್ಪೆಕ್ಟರ್ ಜನರಲ್ ಗ್ ಬಡ್ತಿ ಪಡೆಯೆರ್.

## ರಾಜಕೀಯ ಜೀವನ
ನಿವೃತ್ತಿ ಆಯಿ ಬೊಕ್ಕ ಶ್ರೀಲೇಖಾ 2025 ತಿರುವನಂತಪುರ ನಿಗಮದ ಚುನಾವಣೆಗ್ ಭಾರತೀಯ ಜನತಾ ಪಕ್ಷದ ಅಭ್ಯರ್ಥಿಯಾಯೆರ್. ತಿರುವನಂತಪುರ ಪುರಸಭೆದ ವಾರ್ಡ್ ನಂಬರ್ 41, ಸಸ್ತಾಮಂಗಲಂ ಡ್ದ್ ಬಿಜೆಪಿ ಅಭ್ಯರ್ಥಿಯಾದ್ ಆಯ್ಕೆ ಆಯೆರ್.

## ಪದಕೊಲು ಬೊಕ್ಕ ಮಾನ್ಯತೆ
೨೦೦೪ ಡ್ ಡಿಐಜಿ ವಿಜಿಲೆನ್ಸ್ ಅಂಡ್ ಆಂಟಿ ಕರಾಪ್ಶನ್ ಬ್ಯೂರೋ ಆದ್ ಶ್ರೀಲೇಖಾಗ್ ಮೆರಿಟೋರಿಯಸ್ ಸರ್ವಿಸ್ ಗ್ ರಾಷ್ಟ್ರಪತಿನ ಪೊಲೀಸ್ ಪದಕೊನು ಕೊರ್ತೆರ್. 

2013ಡ್, ಎಡಿಜಿಪಿ ಜಾಗ್ರತೆ ಬೊಕ್ಕ ಭ್ರಷ್ಟಾಚಾರ ವಿರೋಧಿ ಬ್ಯೂರೋ ಆದ್, ಶ್ರೀಲೇಖಾಗ್ ಗೌರವಾನ್ವಿತ ಸೇವೆಗ್ ರಾಷ್ಟ್ರಪತಿನ ಪೊಲೀಸ್ ಪದಕೊನು ಕೊರ್ತೆರ್. 

೨೦೦೬ಡ್, ವ್ಯವಸ್ಥಾಪಕ ನಿರ್ದೇಶಕೆರಾದ್ ಕೆಲಸ ಮಲ್ಪುನಗ, ರಬ್ಬರ್ ಬೋರ್ಡ್ ಥೈಲ್ಯಾಂಡ್ ಸರ್ಕಾರದ ಏಷ್ಯಾಡ್ ರಬ್ಬರ್ ರಫ್ತು ಮಲ್ಪುನ ಅತ್ಯುತ್ತಮ ಪ್ರಶಸ್ತಿನ್ ಗೆಂದಿನವು. 

ಶ್ರೀಲೇಖಾ ಯುನೈಟೆಡ್ ಕಿಂಗ್ ಡಮ್ ಸರ್ಕಾರೊಡ್ದ್ ಪ್ರತಿಷ್ಠಿತ ಚೆವೆನಿಂಗ್ ಫೆಲೋಶಿಪ್ ಗ್ ಆಯ್ಕೆ ಆಯೆರ್ ಬೊಕ್ಕ ಸೆಪ್ಟೆಂಬರ್ ಡ್ದ್ ಡಿಸೆಂಬರ್ ೨೦೧೫ ಮುಟ್ಟ ಲಂಡನ್ ಡ್ ಕಿಂಗ್ಸ್ ಕಾಲೇಜಿಡ್ ಫೆಲೋಶಿಪ್ ಗ್ ಪಾಲ್ ಪಡೆಯೆರ್. ಯುಕೆದ ಸ್ಕಾಟ್ಲೆಂಡ್ ಯಾರ್ಡ್/ಮೆಟ್ರೊಪಾಲಿಟನ್ ಪೊಲೀಸ್ ಡ್ ವಿಶೇಷ ತರಬೇತಿಗ್ ಲಾ ಪಾಲ್ ಪಡೆಯೆರ್. 

ಮೇರ್ ೨೦೦೬ಡ್ ಸಾರ್ವಜನಿಕ ಸೇವೆಗ್ ಭಾರತೀಯ ಸಾಗರ ಪ್ರಶಸ್ತಿ ಗೆಂದಿಯೆರ್.

ಸಾಹಿತ್ಯ ಕೊಡುಗೆಗ್ ಫೊಕನಾ ಪ್ರಶಸ್ತಿನ್ 2005ಡ್ ಕೊರ್ತೆರ್. 

ಅಪಗದ ಉಪ ಪೊಲೀಸ್ ಅಧೀಕ್ಷಕೆರ್ ಆರ್ ಶಾಜಿ ಮಲ್ತಿನ ಪ್ರವೀಣ್ ಪನ್ಪಿನ ಒರಿ ನಾಗರಿಕೆರೆನ್ ಕೊಲೆ ಮಲ್ತಿನ ಸಂವೇದನಾಶೀಲ ಪ್ರಕರಣೊನು ಪತ್ತೆ ಮಲ್ತ್ ದ್ 2007ಡ್ ಕೇರಳ ಸರ್ಕಾರದ ಮೆರಿಟೋರಿಯಸ್ ಸರ್ವಿಸಸ್ ಪ್ರಶಸ್ತಿನ್ ಪಡೆಯೆರ್. ತನಿಖೆದ ನಂತರ, ಶಾಜಿನ್ ನ್ಯಾಯಾಲಯ ತಪ್ಪು ಪಂಡ್ದ್ ತೀರ್ಮಾನ ಮಲ್ತ್ಂಡ್.

## ಆಯ್ಕೆ ಮಲ್ತಿನ ಕೃತಿಲು
ಶ್ರೀಲೇಖಾ 9 ಪುಸ್ತಕೊಲೆನ್ ಬರೆದ್ ಪ್ರಕಟ ಮಲ್ತೆರ್. 

ಚೇರು ಮರ್ಮರಂಗಲ್ (2005) 

ನೀರಾಜಿಕಾಪುರಂ (೨೦೦೬) 

ಮರಣ್ಣ ದೂತನ್ (೨೦೦೮)

ಕುಝಲೂತುಕರನ್ (೨೦೦೯) 

ಲೊಟ್ಟೊಸ್ ಥೀನಿಕಲ್ (೨೦೦೯) 

ಮನ್ಸಿಲೆ ಮಝವಿಲ್ಲು (2011) 

ನಿಯಮ ಸಂರಕ್ಷಣಂ ಸ್ತ್ರೀಕಲ್ಕು- ಪೊಂಜೊವುಲೆಗ್ ಕಾನೂನು ಜಾಗೃತಿ ಮಲ್ಪುನ ಬೂಕು 

ಕುಟ್ಟಿಕಲುಂ ಪೊಲಿಕುಮ್- ಪೊಲೀಸ್ ಬೊಕ್ಕ ಅಕ್ಲೆನ ಚಟುವಟಿಕೆದ ಬಗ್ಗೆ ಜೋಕುಲೆಗ್ ಒಂಜಿ ಪುಸ್ತಕ

ಜಾಗರೂಕನ್ (2013)- ಡಿಟೆಕ್ಟಿವ್ ಕಾದಂಬರಿ ಪ್ರಕಾಶಕ ಡಿ.ಸಿ.ಬುಕ್ಸ್

ತಮಸೋಮ- ಕೇರಳ ಕೌಮುಡಿ ಪತ್ರಿಕೆಯ ಡಿಟೆಕ್ಟಿವ್ ಸರಣಿ

"ಬಲಿಪಥಮ್", ಅರೆನ ಇತ್ತೆದ ಕಾದಂಬರಿ ಮಹಾಬಲಿನ ​​ನಿಜವಾಯಿನ ಕತೆನ್ ಚಿತ್ರಿಸವುಂಡು, ಕೇರಳೊನು ಯುಗೊಲೆಡ್ದ್ ದುಂಬು ಆಳ್ವಿಕೆ ಮಲ್ತೊಂದಿತ್ತೆ ಪನ್ಪಿನ ನಂಬಿಕೆ ಉಂಡು & ಅರೆನ ಪಾತಾಳ ಲೋಕೊಡ್ದ್ ವಾಪಸ್ ಬನ್ನಗ, ಓಣಂ, ಪ್ರಸಿದ್ಧ ರಾಜ್ಯ ಉತ್ಸವೊನು ಪ್ರತಿ ವರ್ಷ ಆಚರಣೆ ಮಲ್ಪುವೆರ್. ಈ ಮೂಲೆನ್ ಮಾತೃಭೂಮಿ ಪುಸ್ತಕೊಲು 2.10.2024 ಗ್ ಪ್ರಕಟ ಮಲ್ತೆರ್.

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026